
ZAVOD ZA HITNU MEDICINU POŽEŠKO-SLAVONSKE ŽUPANIJE
POŽEGA, MATIJE GUPCA 10


OIB 38110021935       tel.++385  34 311 923        tel/fax.++385 34 311 923

IBAN: HR362500 00911013 5787 9  Addiko Bank d.d.

GODIŠNJI PLAN I PROGRAM UNUTARNJEG NADZORA 
ZA 2024. GODINU

Požega, prosinac 2023.g.

I. OPĆE ODREDBE

Članak 1.


Ovim se Planom uređuje djelokrug i način obavljanja unutarnjeg nadzora nad obavljanjem poslova iz djelatnosti Zavoda za hitnu medicinu Požeško-slavonske županije (u daljnjem tekstu: Zavod), unutarnje ustrojstvene jedinice i zaposlenici ovlašteni i odgovorni za obavljanje unutarnjeg nadzora, način izvješćivanja ravnatelja Zavoda o utvrđenim nepravilnostima u radu ustrojstvenih jedinica Zavoda, kao i druga pitanja u vezi s obavljanjem unutarnjeg nadzora u Zavodu.

Članak 2.


Unutarnji nadzor je prema ovom Planu skup postupaka utemeljenih na sustavu unutarnjih kontrola i revizija, kojima se ispituje i utvrđuje pravilnost obavljanja svih poslova iz djelatnosti zavoda radi otklanjanja uočenih nepravilnosti i unapređenja poslovanja Zavoda. 

Kontrola kao dio unutarnjeg nadzora u Zavodu jest skup postupaka kojima se ispituje i utvrđuje pravilnost primjene zakona i drugih propisa, općih i pojedinačnih akata, uputa, radnji, postupaka, evidencija i drugih radnji u obavljanju poslova iz djelatnosti Zavoda. 

Članak 3.


Unutarnji nadzor i ovaj Plan unutarnjeg nadzora nad obavljanjem poslova iz djelatnosti Zavoda  obavlja se na temelju zakona, drugih propisa, općih akata, utvrđenih računovodstvenih i drugih standarda kontrole i programa rada, te u skladu s uputama i nalozima ravnatelja Zavoda. 

Članak 4.


Ovlašteni zaposlenici za obavljanje poslova unutarnjeg nadzora nad svim poslovima iz djelatnosti zavoda, kao i ovlašteni zaposlenici za obavljanje poslova kontrole i revizije su:

· Odjel za analizu, računovodstvo i financije:

· Slobodan Manović, univ.spec.oec., rukovoditelj predmetnog odjela

· Sunčica Bajić, dipl. oec., unutarnji revizor u Požeško-slavonskoj županiji

· Odjel za opće, pravne i kadrovske poslove:

· Fabijan Barišić, univ.spec.iur., ravnatelj ustanove

· Služba hitne medicinske pomoći:

· Alen Kusulja, dr. med. specijalist hitne medicine 

· Ivan Ivanković, mag.med.techn.
· Miroslav Vondra, bacc.med.techn.
Članak 5.


Unutarnji nadzor Odjela za analizu, računovodstvo i financije obuhvatit će cijeli djelokrug rada navedenog odjela, a prema pitanjima Upitnika o fiskalnoj odgovornosti po područjima:
· Planiranje proračuna/financijskog plana

· Izvršavanje proračuna/financijskog plana

· Javna nabava

· Računovodstvo

· Izvještavanje

Popunjena i pravovremena Izjava o fiskalnoj odgovornosti ujedno je i izvještaj o izvršenom unutarnjem nadzoru. 

Članak 6.


Unutarnji nadzor Odjela za opće, pravne i kadrovske poslove kontrolirat će sljedeće: 

· Izrada i usklađenje sa zakonskom regulativom statuta te svih potrebnih dokumenata, pravilnika, planova, poslovnika i sl.

· Izrada i izdavanje rješenja za godišnje odmore, plaćene dopuste, nagrade, pomoći…

· Arhiviranje dokumentacije
Članak 7.


Unutarnji nadzor rada službe hitne medicinske pomoći kontrolirat će sljedeće:

· Da li su djelatnici u trenutku nadzora adekvatno obučeni te nose li adekvatnu obuću.

· Kontrola urednosti prostora ispostave i vozila te ispravnosti medicinskih uređaja.

· Kontrola medicinske dokumentacije koja treba obuhvatiti:

· vodi li se dokumentacija prema važećem Pravilniku o uvjetima, organizaciji i načinu obavljanja hitne medicine (NN 71/2016)
· da li je dokumentacija propisno popunjena

· kontrola vođenja indikatora kvalitete rada

· kontrola drugih dokumenata iz kojih je vidljiv način i opseg rada

· Pregled vozila i reanimacijskih setova.

· Kontrola poznavanja i rukovanja reanimacijskom opremom te drugom opremom koja se koristi u HMP.

· Kontrola pravilnog vođenja evidencije narkotika.

· Kontrola pravilnog vođenja primopredaje službe za liječnike, medicinske tehničare i vozače.

· Provjera korištenja indeksa prijema hitnog poziva za dispečere.

· Kontrola prisutnosti na internim edukacijama.

· Kontrola poštivanja Pravilnika o minimalnim uvjetima u pogledu prostora, radnika i medicinsko tehničke opreme za obavljanje zdravstvene djelatnosti (NN 61/11, 128/12, 124/15, 8/16 i 77/18)
· Kontrola poštivanja Pravilnika o minimalnim uvjetima u pogledu prostora, radnika i medicinsko tehničke opreme za obavljanje hitne medicine (NN 71/16).

Članak 8.


Izvještaj o obavljenom nadzoru svakoga od navedenih odjela predaje se ravnatelju Zavoda te Stručnom vijeću.

U slučaju potrebe izvanredni nadzor nad stručnim radom osoblja te kontrole prije navedenih stavki vrši se na osnovu procjene ravnatelja ili Stručnog vijeća ili temeljem predstavke pacijenta. Izvanredni nadzor ne mora sadržavati sve navedene stavke nego samo dio koji se nadzire. 


Zavod za hitnu medicinu 

Požeško-slavonske županije:

 Ravnatelj:








 Fabijan Barišić, univ.spec.iur.

